Odense Adresse-Contoirs Efterretninger, 1835-11-22
J Mødet den 6te søgte den kongelige Commissarius, at vise, at den Medvirkning, som nogle af de forelæste Petitioner nu gaae ud paa at reclamere for Provindsialstænderne, ligger udenfor denne Jnstitutions naturlige Grændse, idet Hensigten ikke skjønnes at være mindre, end at Finantsbestyrelsen skulde underkastes en Control, som næppe i et indskrænket Monarkie kunde være stærkere. Skjøndt det nemlig naturligviis indrømmes, at Stænderne blot skulde meddele deres Raad og Mening, men den endelige Beslutning forbliver hos Kongen, vilde denne Forskjel dog, saa betydende den synes i Formen, i Virkeligheden ei hindre, at Finantsbestyrelsen blev maaskee endog meer bunden end ved den Medvirkning, der tilkommer de af Folket Udvalgte, hvor Statsformen giver disse en SkattebevilgelsesRet. Erfaring viser, at Medlemmerne af en saadan Forsamling ordentligviis bevilge de forlangte Summer, udentvivl fordi de lettere ledes til at erkjende det Uforsvarlige i at nægte Regjeringen de fornødne Pengemidler. J en raadgivende Forsamling kunde derimod Medlemmerne, just fordi deres Artikler over Udgiftsposterne ikke i og forsig er bindende, mindre blive ledede ved sidstnævnte Hensyn, og dog vilde Regjeringen, naar den i det Hele eller for en meget betydelig Deel ikke saae sig istand til at tage de gjorte Udsættelser til Følge, let komme i en ubehagelig Collision med Stænderforsamlingen, som Organ for den offentlige Dags Mening. Endvidere udhævede han, at Kongen selv frivillig havde indført denne Jnstitution og endog givet den større Betydenhed, end man efter den oprindelige Kundgjørelse og samme kunde have ventet, samt at Kongen ligeledes havde ladet meddele Oplysning om Finantsernes Tilstand. Han udviklede derhos, hvorledes han i disse Omstændigheder havde særdeles Grunde til at fraraade Forsamlingen, nu at fremkomme med Begjæringer som de omhandlede; hvorpaa han fremførte yderligere Bemærkninger ved adskillige Dele af Ussings Foredrag og isærdeleshed ved den Fremstilling, han havde givet af Statens financielle Tilstand og financielle Bestyrelse. Proponenten udviklede yderligere adskillige Punkter, ligesom Commissarius atter meddeelte bemærkninger, hvorpaa Forsamlingens interessante Debatter (hvis Jndhold vi nærmere skulle omtale begyndte, og endte med det Resultat, at Spørgsmaalet, om Ussings Andragende skulde henvises til en Committee, med 49 Stemmer imod Eenstemmigen vedtoges. 18 besvaredes bekræftende. derpaa, at de 4 Andragender, Finantsvæsenet vedkommende, skulde undergives een Committees Prøvelse, hvortil udvalgtes: Etatsraad Treschow, Grev Bille-Brahe, Prokurator Haagen, Viinhandler Hansen, Grev Reventlow, Proprietair Tutein og Proprietair Neergaard. - Da den Deputerede for det 4de Valgdistrict blandt de mindre Landeiendomsbesiddere i Sielland, Procurator Alsing, i en sygelig Tilstand har forladt Roeskilde og indgivet skriftligt Andragende til Præsidenten for Provindsialstændernes Forsamling om paa ubestemt Tid at fritages for at møde, har den Kongelige Commissarius den 13 Novbr. indkaldt Suppleanten for det ovenmeldte District, Proprietair Madsen til Dauerupgaard, til at møde og indtræde i Forsamlingen i Procurator Alsings Sted.